section_heading: Pittsburgh Penguins
paragraph_text: Pittsburgh Penguinsi birali su Staala kao drugi izbor drafta 2006. godine. Time je postao treći od četvorice braće Staal koji su izabrani na draftu. Prije drafta, kao njegov mlađi brat Eric, igrao je u Ontario Hockey League (OHL) za momčad Peterborough Petes. U prvoj sezoni za Petese (2004./05.) zabilježio je 28 bodova (9 golova i 19 asistencija), dok je u drugoj značajno popravio napadački učinak osvojivši 68 bodova. Iste sezone Peterborough je osvojio J. Ross Robertson Cup (naslov OHL-a), a Staal je na kraju sezone biran u OHL All-Star momčad.